Na temelju članka 118. stavka 2. podstavka 3. Zakona o odgoju i obrazovanju u osnovnoj i srednjoj školi („Narodne novine“, broj 87/08, 86/09, 92/10, 105/10 - ispravak, 90/11, 16/12, 86/12, 94/13, 152/14, 7/17, 68/18, 98/19, 64/20, 151/22, 156/23), članka 37. Zakona o plaćama u državnoj službi i javnim službama („Narodne novine“, broj 155/23), Uredbe o nazivima radnih mjesta, uvjetima za raspored i koeficijentima za obračun plaće u javnim službama („Narodne novine“, broj 22/24), Pravilnika o stručnoj spremi i pedagoško-psihološkom obrazovanju nastavnika u srednjem školstvu („Narodne novine“ broj 1/96, 80/99) te Pravilnika o djelokrugu rada tajnika te administrativno–tehničkim i pomoćnim poslovima koji se obavljaju u srednjoškolskoj ustanovi („Narodne novine“ broj 2/11) te članka 56. Statuta Strukovne škole Gospić, nakon prethodnog savjetovanja sa sindikalnim povjerenikom s pravima i obvezama Radničkog vijeća, Školski odbor Strukovne škole Gospić na 66. sjednici održanoj elektronskim putem 29. studenoga 2024. donosi

**PRAVILNIK O DOPUNI PRAVILNIKA O SISTEMATIZACIJI RADNIH MJESTA**

Članak 1.

U Pravilniku o sistematizaciji radnih mjesta (KLASA: 011-03/24-02/2, URBROJ: 2125-35-04-24-1 od 30. kolovoza 2024.), u članku 11. dodaje se točka 3a koja glasi:

„**NAZIV RADNOG MJESTA: SURADNIK U NASTAVI**

- Suradnik u nastavi strojarske grupe predmeta

OPIS POSLOVA: izvođenje nastave i drugih oblika neposrednoga odgojno obrazovnog rada-samostalno izvođenje vježbi i praktične nastave, razrednički poslovi te ostali poslovi koji proizlaze iz naravi i količine odgojno obrazovnog rada s učenicima, obavljanje aktivnosti i poslova iz nastavnog plana i programa, godišnjeg plana i programa, školskog kurikuluma te mogućnost obavljanja posebnih poslova koji proizlaze iz ustroja rada škole.
UVJETI: prema Zakonu o odgoju i obrazovanju u osnovnoj i srednjoj školi, Pravilniku o stručnoj spremi i pedagoško-psihološkom obrazovanju nastavnika u srednjem školstvu te strukovnom kurikulumu ili nastavnim planom i okvirnim programom
RAZINA OBRAZOVANJA: radna mjesta III. vrste
BROJ IZVRŠITELJA: utvrđuje se početkom svake školske godine na temelju Pravilnika o normi rada nastavnika u srednjoškolskoj ustanovi, a evidentiraju se u Godišnjem planu i programu rada škole za tekuću školsku godinu i Registru.

Članak 2.

Ovaj Pravilnik o izmjenama Pravilnika o radu stupa na snagu osmoga dana od dana objave na oglasnoj ploči Škole.

Predsjednica Školskog odbora

Mirela Jergović, mag. educ. info. et philol. angl.

KLASA: 011-03/24-02/2
URBROJ: 2125-35-04-24-2
U Gospiću, 29. studenoga 2024.